Publication: Magyar Közlöny
Issue: MK-2009-17 (Year: 2009, Number: 17)
Era: 2004-2010
Section: 1949. évi XX. törvény (a továbbiakban: Alkotmány)
Paragraph Index: 428

2008. évi 32. számában, 2008. február 28-án került sor, a kifogás elõterjesztésére nyitvaálló törvényi határidõ 2008. március 14-én járt le. Az OVB határozata ellen benyújtott kifogás a törvényes határidõn belül érkezett, ezért azt az Alkotmánybíróság érdemben bírálta el. A kifogást elõterjesztõ társadalmi szervezet képviseletében eljáró indítványozók az OVB határozatának megsemmisítését és az OVB új eljárásra utasítását kérték az Alkotmánybíróságtól. Kifejtették, hogy nem kívánják átvállalni az Országgyûlés mulasztásban megnyilvánuló alkotmánysértésének következményeit. Álláspontjuk szerint joggal való visszaélés az, hogy az OVB a Statútum kihirdetésének elmulasztására hivatkozva kívánja megakadályozni a népszavazást, figyelmen kívül hagyva az Alkotmány 2. § (1) és (2) bekezdésében, valamint 7. § (1) bekezdésében foglaltakat. II. Az Alkotmánybíróság az OVB határozata ellen benyújtott kifogást az alábbi rendelkezések alapján vizsgálta meg:

Source: https://magyarkozlony.hu/hivatalos-lapok/ed99a3c2abc8d31417e197479dfda0ded00b2bc0/dokumentumok/c95612605f739b4c181555719be232dd5bc69c1c/letoltes